به‌وێنه...له رووداوێكی هاتووچۆدا دوو كه‌س برینداربوون\nبه‌ڕێوه‌به‌رایه‌تی هاتووچۆی گه‌رمیان رایگه‌یاند كه له رووداوێكی هاتووچۆدا له‌سه‌ر رێگای كه‌لار - خانه‌قین دوو كه‌س برینداربوون و یه‌كێكیان به‌هۆی سه‌ختی برینه‌كه‌یه‌وه ره‌وانه‌ی سلێمانی كرا.\nله راگه‌یه‌ندراوێكدا كه وێنه‌یه‌كی ده‌ست وێستگه نیوز كه‌وتووه، هاتووچۆی گه‌رمیان ده‌ڵێت: "پاش نیوه‌ڕۆی ئه‌مڕۆ چوارشه‌مه 15ی ئایاری 2019 به‌هۆی پێكدادانی مینی پاسێك و تراكتۆرێك له‌سه‌ر رێگای كه‌لار - خانه‌قین دوو كه‌س بریندار بوون".\nئاماژه‌شی به‌وه‌دا كه "ئه‌و دوو كه‌سه به تراكتۆره‌كه خه‌ریكی كاركردن بوون، مینی پاسه‌كه‌ش له خانه‌قینه‌وه به ئاراسته‌ی كه‌لار هاتووه و له‌نزیك گوندی "تۆپ عه‌سكه‌ر" ئه‌و رووداوه دروست بووه".\nهاتوچۆی گه‌رمیان راشیگه‌یاند كه "پاش گه‌یاندنی برینداره‌كان به‌نه‌خۆشخانه‌ی فریاكه‌وتنی شه‌هید هه‌ژار له‌كه‌لار، به‌هۆی سه‌ختی برینه‌كه‌یه‌وه یه‌كێك له‌برینداره‌كان ڕه‌وانه‌ی نه‌خۆشخانه‌ی سلێمانی كرا".


کاربه‌ده‌سـتانی ئه‌فغانسـتان: به‌هێرشێـکی ئاسـمانی ناتۆ 11 که‌سی سیڤیل و 7 گومانباری تاڵیبان ده‌کوژرێن\nکاربه‌ده‌سـتانی ئه‌فغانی ئه‌مڕۆ یه‌کشه‌ممه ڕایانگه‌یاند له میانه‌ی ئه‌و شه‌ڕه توندانه‌ی له ماوه‌ی دوو ڕۆژی ڕابردوودا له‌گه‌ڵ تاڵیباندا له ڕۆژهه‌ڵاتی وڵاته‌که ڕوویانداوه، هێرشێـکی ئاسـمانی ناتۆ کراوه و بووه‌ته مایه‌ی کوژرانی 11 که‌سی سیڤیلی ئه‌فغانی که 10 یان منداڵ بوون. هه‌روه‌ها ڕاوێژکارێـکی سیڤیلی ئه‌مه‌ریکایـیش کوژراوه.\nهاوپه‌یمانێتی ناتۆ به ڕێبه‌رایه‌تی ئه‌مه‌ریکا له ئه‌فغانسـتان پـشـتڕاستیکرد هێرشێـکی ئاسـمانیـیان له ناوچه‌ی دورده‌سـتی کونار له نزیک سـنووری پاکسـتان ئه‌نجام‌داوه. گوتیشی ئاگادارکراونه‌ته‌وه که‌وا به‌هۆی هێرشه‌که‌وه خه‌ڵـکی سیڤیلیش کوژراون.\nوه‌سیفوڵڵا وه‌سیفی کاربه‌ده‌ست له حکومه‌تی هه‌رێمی کونار گوتی هێرشه‌که ڕۆژی شه‌ممه کراوه‌ته سه‌ر ماڵێـک و تیایدا 10 منداڵ و ژنێـک و 7 گومانباری تاڵیبان کوژراون و 5 ژنیش برینداربوون.\nپـێوه‌بوونی که‌سـانی سیڤیل له نێو شه‌ڕه‌کاندا، جێی ناکۆکی سه‌ره‌کی نێوان هێزه‌کانی نێوده‌وڵه‌تی و حکومه‌تی ئه‌فغانیـیه، ئه‌مه‌ش وای له حامید کارزایی سه‌رۆکی ئه‌فغانی کرد له سه‌ره‌تای ئه‌مسـاڵدا فه‌رمان بدات چیدی هێزه‌کانی وڵاته‌که‌ی داوای پـیشـتوانی ئاسـمانی له هێزه‌کانی ناتۆ نه‌که‌ن.\nله لایه‌کی دیکه‌وه کۆلۆنێل تۆماس کۆڵنس گوته‌بێژی هێزه‌کانی به ڕێبه‌رایه‌تی ئه‌مه‌ریکا له ئه‌فغانسـتان گوتی ڕاوێژکارێـکی ئه‌مه‌ریکایـیش له شه‌ڕه‌کانی کوناردا کوژراوه.


19 | oktober | 2012 | Pukdk یه‌کێتیی نیشتمانیی کوردستان\nکۆمیته‌ی رێکخستنی دانیمارك پێشوازی له پۆلێك له بر اکورده فیلییه‌کان ده‌کات\nUdgivet den 19. oktober 2012 af admin\nله ئێواره‌ی 18/10 2021 به‌رپرسی کۆمیته سه‌ردار محه‌مه‌د به یاوه‌ری ئه‌ندمانی کۆمیته جافه‌ر وه‌یسی و مه‌حمود عه‌زیز و به‌رپرسی که‌رتی ئارهوس سه‌باح ئیبراهیم له شوێنی چالاکییه‌کانی کۆمیته له‌شاری ئارهوس له‌گه‌ل پۆلێك له براکورده فه‌یلییه‌کانی دانیشتووی ده‌ڤه‌ری شاری ئارهوس کۆبوونه‌وه‌یه‌ك به‌رێوه‌چوو Læs resten →\nسه‌رۆكی هه‌رێم: هه‌موو لایه‌ك دڵنیاده‌كه‌مه‌وه هیچ كه‌لێن و درزێك له نێوان یه‌كێتی و پارتی-دا نیه\nPUKONLINE: ئه‌مڕۆ 17-10 له شاری هه‌ولێر به‌سه‌رپه‌رشتی مه‌سعود بارزانی سه‌رۆكی هه‌رێمی كوردستان، كۆبونه‌یه‌كی فراوان به ئاماده‌بوونی زۆربه‌ی حزب و لایه‌نه سیاسیه‌كانی كوردستان به‌ڕێوه‌چوو، له كۆبونه‌وه‌كه‌دا سه‌رۆكی هه‌رێم هه‌موو لایه‌كی دڵنیاكرده‌وه كه هیچ كه‌لێنێك و درزێك له نێوان ئه‌و و سه‌رۆك تاڵه‌بانی-دا نیه. Læs resten →\nسه‌رۆكایه‌تی كۆمار: تاڵه‌بانی به‌سته‌ڵه‌كی سیاسی تێكشكاند\nPUKONLINE: سه‌رۆكی دیوانی سه‌رۆكایه‌تی كۆماری عێراق رایگه‌یاند هه‌وڵه‌كانی سه‌ركۆمار جه‌لال تاڵه‌بانی سه‌ركه‌وتوو بووه‌و توانیویه‌تی ئه‌و به‌سته‌ڵه‌كه سیاسییه تێكبشكێنێت كه‌له‌نێوان كوتله سیاسییه‌كان دروستببوو. Læs resten →\nكشاناك بۆ باڵیۆزی ئەمەریكا لەئەنكەرە: بیرتان نەچێت ئێوە میوانن\nPUKONLINE: هاوسەرۆكی BDP گوڵتەن كشاناك لەبەرامبەر لێدوانێكی باڵیۆزی ئەمەریكا لەئەنكەرە كە پێشنیاری بۆ توركیا كردووە بەتەكنیكی نوێ شەڕ لەدژی PKK بكات، رایگەیاند گەلی كورد لەبەرامبەر ئەو هەوڵوێستانە بێ دەنگ نابن. Læs resten →\nمه‌لا به‌ختیار: یه‌كێتی یه‌كه‌م حزبه مافی ئۆتۆنۆمی خسته چاڵه به‌فری زه‌مانه‌و دروشمی مافی چاره‌ی خۆنوسینی به‌رزكرده‌وه\nPUKONLINE: ئێواره‌ی دوێنێ 18-10 مه‌لا به‌ختیار لێپرسراوی ده‌سته‌ی كارگێڕی مه‌كته‌بی سیاسی یه‌كێتیی نیشتمانیی كوردستان، له‌ته‌لاری هونه‌ر-ی شاری سلێمانی، ئێواره كۆڕێكی به‌ناونیشانی (كێشه‌ی نه‌ته‌وه‌یی كورد، له‌قۆناغی ئێستای گۆڕانكارییه‌كاندا) به‌ڕێوه‌بر د. Læs resten →\nعه‌بدوڵا گويل: كێشه‌ی كورد، گرنگترین پرسه له توركیادا\nPUKONLINE: دوای ئه‌وه‌ی رۆژنامه‌ی یه‌نی شه‌فه‌ق ئاشكرایكرد عه‌بدوڵا گویل له چه‌ند رۆژی رابردوودا له‌گه‌ڵ به‌رپرسانی به‌ده‌په دا كۆبووه‌ته‌وه، ئه‌مڕۆ 18ی تشرینی یه‌كه‌می 2012، عه‌بدوڵا گویل، سه‌رۆك كۆماری توركیا رایگه‌یاند: پێویسته بۆ چه‌قنه‌به‌سه‌تنی پرسی کورد له تورکیادا له‌گه‌ڵ به‌ده‌په‌دا گفتوگۆ بکه‌ین. Læs resten →


هەرێم.. وەزارەتا خواندنا بلند چارەنڤیسێ خواندنا ئەڤ سالە دیارکر\nحەسەن رۆحانى بەرسڤا داخوازیێن گۆتۆبێژێن ئەمریکایێ دا\nسەرۆک کومارێ ئیرانێ ڕاگەهاند، ڕەوشا نها ب چ ئاوایەکێ گۆتۆبێژ نینن، بتنێ خوراگرى و تێکوشان هەیە.\nحەسەن ڕۆحانى سەرۆک کومارێ ئیرانێ د جڤینەکا دگەل هەژمارەک ژ زەلامێن ئاینێ شیعە مەزهەب یێن ولاتێ خۆ ڕاگەهاند، وەزارەتا دەرڤە یا ئەمریکایێ هەشت جاران داخوازا گۆتۆبێژان کریە و د ناڤبەرا گەل و ڕێڤەبەرێن ولاتى ژى دا بوچونێن جوودا هەنە ژبەر سزایێن ئەمریکایێ، ئەو ب خۆ ئالیگرێ دانوستان و دیپلوماسیەتیی یە، لێ ئەڤ رەوشە ب چ ئاوایەکێ گۆتۆبێژان پەسەند ناکەن.\nگوت ژى، ژ بۆ وێ چەندێ کو د نها دا باشتر ولاتى برڤەببەین پێدڤی ب میکانیزمێ بریارێ یە، ژبەر کو د شەرێ عێراق ـ ئیرانێ دا جڤاتەک هاتە پێک ئینان هەمى دەستهەلاتەک د دەستێن وێ میکانزمێ دابوون و "ئەڤرۆ ژى کو د شەرێ ئابوری داینە پێدڤیا مە ب دەستهەلاتەکا ب ڤی ئاوایی هەیە".\nسەرۆک کومارێ ئیرانێ بەحس ژى کر، د دەما ٤٠ سالێن بوورى دا ئەوێن ل کوچکا سپی بوون بەر دەوام دژى ئیرانێ کار کریە و پلان ل سەر درۆستکرنە و ڕووبرووبوونەکا چەکدارى دانایە، ئەڤە هەمى ژى پێکڤە کەمبوونە دژى ئیرانێ.\nسەرۆک کومارێ ئیرانێ دازانین ژى، خەلک ڕووبرووى زور ئاریشەیان بوویە و دژوار بوونە، لێ وان هەمى یان پەیوەندى ب جکومەتا وى ڤە نینە و بەرى نها داهاتێ خەلکى هاتبوو بلند کرن.


به‌ڤیدیۆ .. له به‌ریه‌ككه‌وتنی بارهه‌ڵگرێكی نه‌وت و پاسێك له شاری سنه 30 كه‌س گیانیان له‌ده‌ستدا\n11/7/2018 - 10:20\nتا مه‌ودای 50 مه‌تر هه‌ركه‌سێك له ئاگره‌كه نزیك زیانی به‌ركه‌وتووه\nله ئاكامی به‌ریه‌ككه‌وتنی بارهه‌ڵگرێكی نه‌وت و پاسێك له شاری سنه‌ی ئێران لانیكه‌م، 30 كه‌س گیانیان له‌ده‌ستداوه.\nشایه‌تحاڵانی رووداوه‌كه ئاماژه به‌وه ده‌ده‌ن له كاتێكدا پاسه‌كه به‌مه‌به‌ستی هه‌ڵگرتنی سه‌رنشین له شه‌قامی دكتۆر حوسه‌ینی له نزیك تێرمیناڵی سنه راوه‌ستابووه، به‌ریه‌ككه‌وتنه‌كه له‌گه‌ڵ بارهه‌ڵگرێكی نه‌وت روویداوه و له ئاكامی ته‌قینه‌وه‌ی به‌هێزی بارهه‌ڵگره‌كه‌ش شۆفێری بارهه‌ڵگره‌كه گیانی له‌ده‌ست داوه.\nچیاكۆ كه‌ریمی، شۆفێری پاسه‌كه كه له رووداوه‌كه‌دا بریندار بووه به ئاژانسی هه‌واڵی ئینتیخاب-ی راگه‌یاندووه: نیوه‌شه‌وی دوێنێ له كاتێكدا پاسه‌كه‌یان راوه‌ستابوو، رووداوه‌كه روویداوه و 29 كه‌س له سه‌رنشینانی نێو پاسه‌كه گیانیان له‌ده‌ستداوه.\nهاوكات ئاماژه به‌وه ده‌درێت به‌هۆی ته‌قینه‌وه و ئاگركه‌وتنه‌كه‌وه زیان به‌ر ژماره‌یه‌ك له ئۆتۆمبێل كه‌وتووه كه له نزیك شوێنی رووداوه‌كه بوون و تا مه‌ودای 50 مه‌تر هه‌ركه‌سێك له ئاگره‌كه نزیك زیانی به‌ركه‌وتووه.\nروحاني يدين دول خليجية بالضلوع في هجوم أمس بالأحواز ويتوعّد بالرّد\nروحاني يتوعّد ترامب بنفس مصير صدام حسين\nظريف: سنرد بشكل حازم على هجوم الاهواز\nبوتين يقدم يواسي روحاني ويبدي استعداده لتعزيز التعاون معه


ئاگاداری هەندێک کۆمپانیای حەج و عومرە دەکرێتەوە ڕیکلامە نایاساییەکانیان ڕاگرن\nبەرێوەبەرایەتیی گشتیی حەج و عومرەی هەرێم، لەبارەی ئەنجامدانی فەریزەی حەجی ئەمساڵەوە هاوڵاتییانی هەرێم ئاگاداردەکاتەوە، کە تا ئێستا ھیچ ڕێنماییەکی فەرمی بۆ ئەنجامدانی فەریزەی حەج لەلایەن وڵاتی سعودیەوە بۆ ئەمساڵ دەرنەکراوە، هۆشداریش دەداتە هەندێک کۆمپانیا.\nبەڕێوەبەرایەتییەکە ڕایگەیاندووە، “ھەندێجار لێرە و لەوێ بەڕێگەی ڕاگەیاندن و سۆشیال میدیا، ڕیکلامی بەشێک لە کۆمپانیاکان دەبینرێ و پڕوپاگەندەی (حەجی بازرگانی) دەکەن و داوا لەھاوڵاتییان دەکرێت خۆیان ناونووس بکەن بۆ ئەو مەبەستە، لێرەوە ڕادەگەیەنین پرۆسەی فەریزەی حەج تەنھا لەڕێگەی بەڕێوەبەرایەتی گشتیەوە دەبێت، ھەروەھا ئاگاداری ئەو کۆمپانیایانە دەکەینەوە کە بەم کارە نایاساییە ھەڵساون، بەزووترین کات پڕوپاگەندەکانیان ڕاگرن، بەپێچەوانەوە ڕێکاری یاسایی و کارگێڕییان بەرامبەر دەگیرێتەبەر”.\nبەڕێوبەرایەتی حەج و عومرە رادەگەێنیت، با هاوڵاتییان بەھیچ جۆرێک پارە نەدەنە ھیچ کەسێک لەژێر ناوی حەجی بازرگانی، بەپێچەوانەوە بەڕێوەبەرایەتیی گشتی حەج و عومرە بەرپرسیار نیە لەھەر ئەگەرێک کە رووبدات.\n“ئێمە وێرای ئامادەیی و پەرۆشی بۆ پرۆسەکە، بەردەوام لەگەڵ دەستەی باڵای حەجی عێراقی لەسەر ھێڵین بۆ زانینی دوایین بڕیارەکان و دەستکردن بە ڕێکارەکان بۆ حاجیانی ھەرێم”، وەك لە ڕوونکردنەوەکەی بەڕێوبەرایەتیی حەج و عومرەدا هاتووە.\nلە هەرێم ڕێژەی مردن بەكۆرۆنا بەشێوەیەكی بەرچاو كەمیكرد\nهاتوچۆی سلێمانی 144 ئۆتۆمبیلی دەستبەسەردا گیراو بە سکرابی دەفرۆشێت\nسەرۆكی دەستەی حەشدی شەعبی لە كەركوك-ـە\nسەرۆكی دەستەی حەشدی شەعبی گەیشتە پارێزگای كەركوك، بڕیارە بەشداری لە ڕێوڕەسمێكدا بكات كە تایبەتە بە ساڵیادی كوژرانی قاسم…\nفراکسیۆنی گۆڕان داوای سزادانی جەلال پەرێشان دەکات\nفراکسیۆنی گۆڕان لە پەرلەمانی کوردستان ڕایگەیاند، ئەوانەی هەڕەشەی زمان بڕین دەکەن و جنێوی ئاست نزم دەدەن دوور یان…\nدووکەس لە ئاوی خاپوردا خنکان\nخێزانێکی پێنج کەسی لەگوندی کۆسەی سەربە پارێزگای دهۆک کەوتنە ناو ئاوی خاپور بەهۆیەوە دووئەندامی خێزانەكە خنکان. بێوار عەبدولعەزیز،…\nڕێژەی دەنگدان لە هەرێمی كوردستان بزانە\nبەڕێوەچوونی پرۆسەی هەڵبژاردن لە هەرێمی كوردستان و عێراق بەشێوەیەكی سست بەردەوامە و ڕێژەی بەشداریكردنی دەنگدەران لە پرۆسەكەدا لە…


محه‌مه‌دی حاجی مه‌حمود: هه‌رپێنج حیزبه‌كه خاوه‌نی كۆمپانیا و پاڵا‌وگه‌ی نه‌وتن و شه‌ریكی داهاتی نه‌وتن\nله‌م وتووێژه تایبه‌تیه‌ی سكرتێری حیزبی سۆسیال دیموكراتی كوردستان له‌گه‌ڵ به‌شی كوردی ده‌نگی ئه‌مریكا باس له‌وە دەکات كێشه‌ی سه‌ره‌كی له‌نێوان لایه‌نه سیاسیه‌كانی هەرێمی كوردستان له‌سه‌ر میلله‌ت و خزمه‌تكردنی خه‌ڵك و ڕوونی و ئاشکرایی له داهاتی نه‌وت و سیستمی حكومڕانی نییه به‌ڵكو له‌سه‌ر سامان و دابه‌شكردنی داهاتی نه‌وته له‌نێوان خۆیان و ده‌سه‌ڵاته.\nموحه‌مه‌دی حاجی مه‌حمود ده‌ڵێت، كێشه‌ی نێوان لایه‌نه‌كانی هه‌رێمی كوردستان ئه‌وه نیه لایه‌نێك بڵێت من خزمه‌تی خه‌ڵك ده‌كه‌م، میترۆ له‌شاره‌كان دروست ده‌كه‌م و لایه‌نێكی تر نه‌هێڵێت به‌ڵكو كێشه‌كه له‌سه‌ر سامان و ده‌سه‌ڵاته.\nسكرتێری حیزبی سۆسیالیست دیموكراتی كوردستان ئاماژەشی بەوە کردووە هیچ لایه‌نێك له كۆبونه‌وه‌كان جگه له دابه‌شكردنی سامان و داهات و پۆست بۆ حیزبه‌كه‌ی باسی هیچی تر ناكات و ئه‌وه‌ی له‌ته‌له‌فزیۆنه‌كانه‌وه ده‌وترێت له‌سه‌ر هۆكاری كێشه‌كان جیاوازه و له كۆبونه‌وه‌كان به‌هیچ جۆرێك باس ناكرێت.\nپێشتر جه‌عفه‌ر شێخ مسته‌فا ئه‌ندامی مه‌كته‌بی سیاسی یه‌كێتی نیشتمانی كوردستان له‌میانی وتووێژێكدا له‌گه‌ڵ به‌شی كوردی ده‌نگی ئه‌مریكا باسی له‌وه‌كردبوو كه كێشه‌ی نێوان باڵه‌كانی یه‌كێتی له‌سه‌ر سامان و ده‌سه‌ڵاته، موحه‌مه‌دی حاجی مه‌حمود ده‌ڵێت؛ هه‌ر ئه‌م قسه‌یه‌ی ئه‌و به‌ڕێزه ڕاسته گشتاندنی بۆ بكرێت له‌سه‌ر لایه‌نه سیاسیه‌كانی كوردستان و كێشه‌كه سامان و پۆست و كه‌سیه، ته‌نانه‌ت كێشه‌كانی عێراقیش.\nموحه‌مه‌دی حاجی مه‌حمود ئاشكرای دەکات له‌دوای پێكهێنانی ئه‌م كابینه‌یه‌ی ئێستای حكومه‌ت كه به‌كابینه‌ی بنكه فراوان ناسراوه هه‌ر پێنج حیزبه‌كه(پارتی دیموكراتی كوردستان،یه‌كێتی نیشتمانی كوردستان،بزوتنه‌وه‌ی گۆڕان،یه‌كگرتووی ئیسلامی،كۆمه‌ڵی ئیسلامی) پێنج كۆمپانیای نه‌وتیان دامه‌زراند و بوونه خاوه‌نی پاڵه‌وگه‌ی نه‌وت و شه‌ریكی داهاتی نه‌وتیشن به‌ڵام كێشه‌ی نێوانیان له‌سه‌ر زۆر و كه‌می به‌شه‌كه‌یانه كه ئه‌م كه‌متری له‌وی تر به‌رده‌كه‌وێت.\nسكرتێری حیزبی سۆسیالیست دیموكراتی كوردستان داوا دەکات بڕۆن له‌خۆیان بپرسن بزانن كۆمپانیای نه‌وتیان هه‌یه یاخود نا ته‌نانه‌ت تا چه‌ند ڕۆژ پێش ئێستاش هه‌ر پێنج حیزبه‌كه شه‌ریكه داهاتی نه‌وت بوون كێشه‌یان له‌گه‌ڵ ده‌سه‌ڵاتیش له‌سه‌ر خه‌ڵك و خزمه‌تی خه‌ڵك و سیستمی حكومڕانی و شه‌فافیه‌ت نیه و دەشڵێت هەر ئەو لایەنە سیاسییانە كه چوونه ناو حكومه‌ت ته‌نانه‌ت ده‌نگده‌ری خۆشیان بیرچوه‌وه.\nژیار موحەمەد، پەیامنێری دەنگی ئەمریکا وتووێژی لەگەڵ موحەمەدی حاجی مەحمود، سکرتێری حیزبی سۆسیالیست دیموکراتی کوردستان کردووە.


مەحموود عوسمان: بە دژایەتیكردنی كورد، عەبادی زیانمەند دەبێت 2018-02-13\nمەحموود عوسمان، سیاسەتمەداری كورد باوەڕی وایە، بە درێژەدانی دژایەتیكردنی ھەرێمی كوردستان، سەرۆكوەزیرانی ئێستای عێراق زیانمەند دەبێت و دەشڵێ، بەغدا بڕوای بە فیدڕاڵی نییە و دەیەوێ عێراقێكی مەركەزیی بەھێز ھەبێت.\nدكتۆر مەحموود عوسمان، بە ماڵپەڕی فەرمیی پارتی دیموكراتی كوردستانی راگەیاند، "حەیدەر عەبادی سەرۆكوەزیرانی عێراق، دەیەوێ ھەرێمی كوردستان ڕادەستی بەغدا ببێت و شتێك بەنێوی ھەرێمی كوردستانەوە نەمێنێـت، چونكە بەغدا بڕوای بە فیدڕاڵی نییە وەك ئەوەی ھەرێمی كوردستان، بەڵكوو دەیەوێ حكوومەتێكی ناوەندیی بەھێز ھەبێت لەگەڵ لامەركەزییەكی ئیداری، نەك لامەركەزیی سیاسی وەك ئێمە دەمانەوێت، جگە لەوەیش بەغدا دەیەوێ خۆی فەرز بكات لەسەر ھەرێمی كوردستان بە رادەستكردنی داھات و سامانەكەی و، ھەرێمی كوردستان لاواز بێت".\nبە گوتەی ئەو سیاسەتمەتدارە، دەستەڵاتدارانی عێراق یەك سیاسەتیان ھەیە بەرانبەر بە ھاووڵاتیان و حكوومەتی ھەرێمی كوردستان و دەشڵێ، "دەستەڵاتدارانی بەغدا ھەموویان شۆڤێنین و یەك بۆچوونیان بەرانبەر بە ھەرێمی كوردستان ھەیە".\nعێراقی نوێ لەسەر بنەمای رێككەوتن و لێكتێگەییشتنی نێوان پێكھاتەكان بنیات نراوە و بە بێ رێككەوتنی نێوان سێ پێكھاتە سەرەكییەكەی عێراق، دەوڵەتی عێراق سەقامگیر نابێت، لەمبارەیەوە عوسمان گوتی، "عەبادی ئەگەر بیەوێ ببێتەوە سەرۆكوەزیرانی عێراق، ئەوا باش دەزانێ عێراق بریتییە لە كورد و شیعە و سوننە، تا كورد و سوننە رازی نەكرێن، سەرۆكوەزیرانی عێراق سەركەوتوو نابێت، بەو شێوەیەی ئێستا بێت شیعە و سوننە كێشەیان ھەیە و كوردیش لە سیاسەتی بەغدا رازی نییە، بۆیە ھەركەسێك سەرۆكوەزیر بێت، سەركەوتوو نابێت".\nلەبارەی پشتگیریی كورد لە حەیدەر عەبادی بۆ ئەوەی دووبارە ببێتەوە سەرۆكوەزیرانی عێراق، دكتۆر مەحموود ڕوونی كردەوە، "پێویستە سەرۆكوەزیرانی عێراق بەرلە ئەنجامدانی پڕۆسەی ھەڵبژاردنەكان، لەگەڵ ھەرێمی كوردستاندا بگاتە رێككەوتن و ماف و شاییستە دارایی و دەستوورییەكان خەرج بكات، بە پێچەوانەوە حەیدەر عەبادی لەسەر ئەو سیاسەتەی دژایەتیكردنی ھەرێمی كوردستان، زیانمەند دەبێت".


www.komalah.org - چوارشەممە سووری و نەورۆزی پڕ له شایی و نیشات، دڕکێک لە چاوی ڕژیمی ئیسلامیدا\nلاپه‌ڕه‌ی سه‌ره‌کی | وتاری ڕۆژ | چوارشەممە سووری و نەورۆزی پڕ له شایی و نیشات، دڕکێک لە چاوی ڕژیمی ئیسلامیدا\nچوارشەممە سووری و نەورۆزی پڕ له شایی و نیشات، دڕکێک لە چاوی ڕژیمی ئیسلامیدا\nلە کۆتایی هاتنی ساڵی ١٣٩٥ ی هەتاوی نزیک دەبینەوە. سبەینێ ئاخرین چوارشەممەی ساڵ، ناسراو بە چوارشەممە سورییە. بەڕێوەبردنی ڕێوڕه‌سمی شایی و خۆشی بە تایبەت لە لایەن لاوان و تازە لاوانەوە لەم ڕۆژەدا، نه‌ریتێکی جێ كەوتووە. کۆبوونەوە لە دەوری یەکتر، ئاگر کردنەوە، هەڵپەڕین و شایی، لەم ڕۆژەی ساڵدا بۆ هەموو چین و توێژێکی کۆمه‌ڵگه، دەرفەتێکە بۆ دوور کەوتنەوە لە ڕەنج و ئازار و بۆ ساتێك له بیر بردنه‌وه‌ی بێبەشیەکان و دڵ سپاردن بە شەپۆلەکانی شادمانییەکی گشتی.\nچوارشەممە سووری و نەورۆز لەو بۆنانەن کە سەرانی ڕژیم بە نه‌ریتێکی ناکۆک لەگەڵ ئاینی ئیسلام دەزانن. لەم ڕووەوە لە ماوەی سێ دەیەی ڕابردوودا هەوڵی زۆریان داوە کە بە زەبر و زه‌نگ نواندن و سەرکوت و یان به ته‌بلیغانی بێ ناوه‌رۆك، ئەم نه‌ریته لە کۆمەڵگەدا بسڕنەوە. بەڵام لەوێوە کە تێکەوتن و بەرەنگار بوونەوە لەگەڵ وەها فەرهەنگێکی جێکەوتو لە کۆمەڵگه‌ی ئێراندا کارێکی هاسان نەبووە، سەرانی ڕژیم لە بەرانبەر خۆڕاگری خەڵکدا بەرە بەرە لە هەڵوێستی خۆیان لەم بوارەدا پاشەکشەیان کردووە و هەوڵیانداوە تا لانیکەم هێندێک ئاسته‌نگی بۆ دابنێن. بەڵام هەر پاشەکشەیەکی ڕژیم لە هەمانحاڵدا پێشڕەوی جه‌ماوه‌ری خەڵکی بەشوێنەوە بووە. دژایەتی لەگەڵ بەڕێوەبردنی ڕێوڕه‌سمی تایبەت بەم رۆژانە، بۆتە هانده‌رێك بۆ خۆڕاگری..\nهەموو ساڵێک لەگەڵ نزیک بوونەوە لە کۆتایی ساڵ و ئامادە بوونی خەڵک بۆ بەڕێوەبردنی ڕێوڕه‌سمه‌کانی چوارشەممە سووری و نەورۆز، كاربه‌ده‌ستانی ئینتیزامی، ئەمنییەتی و ئیجرایی و دەزگا تەبلیغاتییەکانی ڕژیم دەکەونە خۆ تا نەهێڵن هیچ کۆبونەوەیەک بەم بۆنەیەوە شکڵ بگرێت، نەهێڵن لەم رۆژەدا پێکەنین و شادی و نیشات لە هیچ کۆڕ و کۆبونەوەیەکدا ببیندرێت. ئەوان کە لە سێبەری خۆشیان ده‌ترسن، نیگەرانن لەوەی کە لەم ڕێوڕه‌سمانەدا قسەیەک بە ئاماژە و یان ڕاستەخۆ لەدژی ڕژیم بە زماندا بێت و کۆبونەوەی خەڵک ببێتە دەربڕینی ناڕەزایەتی لەدژی ئەوان. ڕژیمی ئیسلامی جێژن و شادی خەڵک وەک تەشوێ دان لە ڕیشە دەبینن. ئەم ڕژیمە نەک چوارشەممە سووری و نەورۆز، بەڵکوو بە درێژایی ساڵ، لەگەڵ ڕواڵەتی بزە لەسەری خەڵک ناکۆکە. کۆماری ئیسلامی لەسەر خەمۆکی و بێ هیوایی دەژیت. خوازیاری کۆمەڵگایەکی مل کەچ و موتیعە کە تێیدا ئینسانەکان بەرانبەر به چارەنووسێک کە ڕژیم بۆی دیاری کردون ڕازی بن. ڕێوڕه‌سمی زەماوەند بە بیانوی ئەوەی کە حیجابی ئیسلامی و مەودای نێوان ژن و پیاو تێیدا ڕەچاو نەکراوە تێکئەدات. بەر بە کۆنسێرتی مووسیقا ئەگرێت. ئەو لاوانەی کە بە بۆنەی جۆراو جۆر بەیەکەوە کۆدەبنەوە و دەست دەکەن بە شایی و خۆشی، دەداتەبەر لێدان و ئەزیەت و ئازار و سوکایەتیان پێ ده‌كات. لە ڕاستیدا ئەگەر دنیا بە کامی ڕژیمی ئیسلامی ئێران بوایە، ئەم کۆمەڵگه‌یە یەکسەر ڕەش پۆش و بە درێژایی ساڵ و هەر رۆژە و بە بیانویەک ماتەمبار دەبوو. بەڵام جه‌ماوه‌ری خەڵکی ئەم کۆمەڵگه‌یە بەرانبەر به ڕژیمی ئیسلامی كۆڵیان نه‌داوه. وەک دەبینین، سەرەڕای هەڕەشەکان و تەنانەت گرتن و زیندانی کردن لەم پێوەندەدا، خەڵک لە سەرتاسەری ئێران ئەم دژایەتییانە پشتگوێ ئەدەن. مۆسیقی و هونەر و گۆرانی و هەڵپەڕین و شایی، لە سوچ و قوژبنە شاراوەکان هاتونەتە دەر. ڕێوڕه‌سمی چوارشەممە سووری و نەورۆز لەزومڕەی ئەوانەن. بەرانبەر به فەرهەنگی کۆنەپەرستانەی حاکم، فەرهەنگی خۆڕاگری پێشڕەو سەری هەڵداوە و گەشەی کردووە..\nتایبەتمەندی ئەم بۆنانە لە کوردستان ئەوەیە کە لە ماوەی ئەم یەک دەیەی دواییدا بەڕێوەچوونی جێژنەکانی نەورۆز لە کۆڕو کۆبوونەوەی جۆراو جۆردا و بە شێوەی بە کۆمەڵ بەڕێوەچوون. کۆماری ئیسلامی لە ماوەی سێ دەیەی ڕابردوودا لە ڕۆژەکانی کۆتایی ساڵدا، بە زۆر و هەڕەشە و چاوترسێن کردن و مانۆڕی نیزامی، هەوڵیداوە بەر بە بەڕێوەچوونی ڕێوڕه‌سمه‌کانی چوارشەممە سووری و نەورۆز لە ناوچە کورد نشینەکانی ئێران بگرێت. بەڵام خەڵکی کوردستان و لە پێشیانەوە لاوانی کچ و کوڕ بە لەبەرکردنی جڵ و بەرگی ئاڵ و واڵا و شادی هێنەر، بەڕێوبەردنی شانۆی هونەری، هەڵپەڕین و گۆرانی وتن، کردنەوەی ئاگری ئیمن، بە دور لە مەترسی و یان زیان گەیاندن بە سروشت، دەستیانداوەتە بەڕێوەبردنی ئەم ڕێوڕه‌سمانه. ئەمساڵیش لە حاڵێکدا کە خەڵکی کوردستان له گه‌ڵ ئه‌وه‌شدا كه له ڕووی ئابوورییه‌وه هەژار و دەستکورتن و گوشاری جۆراوی ڕژیمیان به سه‌ره‌وه‌یه، بەره پێری ڕێوڕه‌سمه‌کانی کۆتایی ساڵەوە ده‌چن. كاربه‌ده‌ستانی ئینتیزامی، ئەمنییەتی، ئاخوندەکان و ئیمام جومعەکان کە شادی خەڵک وەک دڕکێکە لە چاویاندا، شپرزە و نیگەران لە بەڕێوەچوونی ئەم کۆبوونەوانە لە چوارچێوەی ڕێوڕەسمەکانی نەورۆزدا وەهەراس هاتون و کرداری پێشگیری کارانەی خۆیان دەست پێکردوە..\nبەڵام تەجروبە نیشانیداوە کە ئەگەرچی کرداری سەرکوتگەرانەی ڕژیم لەم بوارەدا گەلێک مەحدویەت لە بەڕێوەبردنی رێوره‌سمه‌كانی نەورۆز لە کوردستاندا بەدی دێنێ، بەڵام ناتوانێ بەر بە بەڕێوەچوونیان بگرێت و خەڵک لەم بوارەدا خاوەن ئەزمونن و بە شێوەی جۆراو جۆر و لە شوێنی جیاواز و کاتی گونجاودا لە کۆسپەکانی ڕژیم دەربازی ئەکەن. کۆماری ئیسلامی لە بەرەنگار بوونەوە لەگەڵ سڕینەوەی شادی و نیشات لە ژیانی خەڵک سەری لە بەرد درواوە و هەوڵەکانی لەم بوارەدا داماوانە و بێ سەمەر دەبن. شور و شەوقی ژیان، هەمان ئەو هێزەیە کە ڕژیم توشی ترس و نیگەرانی دەکات. جێژنەکانی چوارشەممە سوری و نەورۆزی ئەمساڵیش وەک ساڵانی ڕابردو بەسەر بەربەست و دژایەتیەکانی ڕژیم و ئیمام جومعەکان و جیرە خۆرانیدا دەپەڕێتەوە و دەبن بە شانۆیه‌كی خۆڕاگری خەڵک لە بەرانبەر ڕژیمی ئیسلامیدا.


ئەپڵ و سامسۆنگ پێشەنگی لیستی پڕفرۆشترین مۆبایلەکانی 2019 ـەیان داگیر کردووە – کەی ئای تی ئێن\nمایکرۆسۆفت وەشانێکی نوێی لە ئەپی Outlook بە ڕووکاری نوێوە بۆ ئای ئۆ ئێس بەردەستکرد\nکۆمپانیای مایکڕۆسۆفت پەردەی لەسەر کۆمەڵێک بەرهەمی نوێ لادا\nچەند وێنەیەكی لومیا ٩٥٠ بڵاودەبنەوە\n5 باشترین لاپتۆپەکان بۆ ساڵی 2018\nبە پێی ڕاپۆرتی پێگەکانی Counterpoint Research و Omdia بێت، ئەپڵ لە ساڵی ڕابردوودا بە بەرهەمەکانی iPhone XR و iPhone 11، پێشەنگی لیستی پڕۆفرۆشترین مۆبایلەکانی ساڵەکەی لە سەرانسەری جیهاندا گرتووە. بەڵام لە ناوچەکانی دیکەی جیهاندا، کۆمپانیاکانی سامسۆنگ بە پلەی یەکەم و ئۆپۆ بە پلەی دووەم زاڵ بوون.\nمۆبایلی iPhone XR پڕفرۆشترین مۆبایل بووە لە ساڵی ڕابردوودا، هەروەها iPhone 11 ـیش لە پلەی دووەمی لیستی پڕفرۆشترین مۆبایلەکانی پار ساڵدا بووە لە سەرانسەری جیهاندا، ئەمە لە کاتێکدایە کە مۆبایلەکە بەر لە 3 مانگ لە کۆتایی هاتنی ساڵەکەدا بەردەستکرا. سەبارەت بە ناوچەکان، ئەپڵ بە تەواوەتی دەستی بەسەر باکووری ئەمریکادا گرتووە و تەنها مۆبایلەکانی ئەپڵ بەدی دەکرێت. لە ئەوروپادا سامسۆنگ بە هەبوونی 3 مۆبایل لە لیستی پڕفرۆشترین مۆبایلەکانی کیشوەرەکەدا پێشەنگە، لە پاشان ئەپڵ دێت بە هەبوونی 2 مۆبایل.\nلە ئەمریکای باشوور و ڕۆژهەڵاتی ناوەڕاستدا، سامسۆنگ بە بێ ڕکابەرانە ئەو کیشوەرانەی قۆرغ کردووە. بەڵام لە چین، دۆخەکە تەواو جیاوازە و هیچکام لە ئەپڵ و سامسۆنگ نەیانتوانیوە بە شێوەیەکی بەرچاو مۆبایلەکانیانی تێدا بفرۆشن، ئۆپۆ بە پلەی یەکەم دێت، لە پاشان ڤیڤۆ و هواوەی دێن لە لیستی پڕفرۆشترین مۆبایلەکانی وڵاتی چیندا.\nلە تەواوی کیشوەری ئاسیاشدا، ئۆپۆ بە پلەی یەکەم و سامسۆنگ بە پلەی دووەم و ئەپڵ و ڕیەلمی بە پلەکانی سێیەم و چوارەم دێن.\nهەرچی سەبارەت بە لیستی 10 پڕفرۆشترین مۆبایلی ساڵی ڕابردووە لە جیهاندا، لیستەکە بەم شێوەیەیە و ئەپڵ بەشی سەرەوەی لیستەکەی بە 2 مۆبایلەوە گرتووە:\nئەوەی جێگەی سەرنجە، هیچکام لە مۆبایلەکانی هواوەی لە لیستی 10 پڕفرۆشترین مۆبایلەکانی ساڵی ڕابردوودا بوونیان نین، لە کاتێکدا کە ژمارەیەک مۆبایلی ئاست بەرزی بەردەست کردبوو.\nبە نەبوونی هواوەی لە لیستەکەدا، مانای دۆڕانی کۆمپانیا چینییەکان نادات، بەڵکو هەموو شیکردنەوەکان لەسەر ئەوە کۆکن کە کۆمپانیا چینییەکان دووەم کۆمپانیای مۆبایلە پڕفرۆشەکانی ساڵی ڕابردوو بوون لە جیهاندا.\nتاگەکان Apple ئامار ئەپڵ iphone iPhone 11 iPhone XR Samsung سامسۆنگ مۆبایل


نێچیرڤان بارزانی سه‌ره‌خۆشی له فارووقی مه‌لا مسته‌فا ده‌كات\n3/10/2019 - 21:02\nبه‌بۆنه‌ی كۆچی دوایی پرۆفیسۆر دكتۆر عزه‌دین مسته‌فا ڕه‌سوولی برایه‌وه\nسه‌رۆكی هه‌رێمی كوردستان، سه‌ره‌خۆشی له فارووقی مه‌لامسته‌فا كرد به‌بۆنه‌ی كۆچی دواییی پرۆفیسۆر دكتۆر عزه‌دین مسته‌فا ڕه‌سوولی برایه‌وه، لای خۆیه‌وه فارووقی مه‌لامسته‌فا سوپاسی په‌یوه‌ندیی ته‌له‌فۆنی و سه‌ره‌خۆشیی به‌رێز نێچیرڤان بارزانی كرد.\nئێواره‌ی ئه‌مڕۆ پێنجشه‌ممه 3/10/2019 له په‌یوه‌ندییه‌كی ته‌له‌فۆنیدا به‌ڕێز نێچیرڤان بارزانی سه‌رۆكی هه‌رێمی كوردستان، سه‌ره‌خۆشی له به‌ڕێز فارووقی مه‌لامسته‌فا كرد به‌بۆنه‌ی كۆچی دواییی پرۆفیسۆر دكتۆر عزه‌دین مسته‌فا ڕه‌سوولی برایه‌وه.\nله په‌یوه‌ندییه ته‌له‌فۆنییه‌كه‌دا به‌ڕێز سه‌رۆكی هه‌رێمی كوردستان وێڕای پێشكه‌شكردنی پرسه و سه‌ره‌خۆشی، هیوای خواست ئه‌مه دوا كۆست و ناخۆشیی خانه‌واده به‌ڕێزه‌كه‌یان بێت و خوای گه‌وره سه‌بوورییان بداته‌وه.\nلای خۆیه‌وه به‌ڕێز فارووقی مه‌لامسته‌فا سوپاسی په‌یوه‌ندیی ته‌له‌فۆنی و سه‌ره‌خۆشیی به‌رێز نێچیرڤان بارزانی سه‌رۆكی هه‌رێمی كوردستان كرد.


بەهۆى دڵسۆزى بۆ کارەکەیان پزیشکان و پەرستارانى نەخۆشخانەکانى چین لەسەر کورسى و ناو هۆڵەکان سەرخەو دەشکێنن و ناگەڕێنەوە ماڵەوە و بەردەوام لە نەخۆشخانەکاندان، بەو هۆیەشەوە ڕۆژنامەکانی ئەو وڵاتە بە پاڵەوان ناویان دەبەن.\nدواى بڵاوبونەوەى ڤایرۆسى کۆرۆنا بەخێرایى بەناو چەند شارێکى چین-دا، بۆ چارەسەرى بەپەلە حکومەتى ئەو وڵاتە چەند رێوشوێنێکى پزیشکى خێرا و توندوتۆڵى گرتە بەر، بەهۆى دابڕانى چەند شارێک لەیەکتر و پابەندکردنى پزیشکان بەکاتى دەوامى بەردەوامەوە، پزیشک و پەرستار و کارمەندانى زۆربەى نەخۆشخانەکانى ئەو وڵاتە ڕۆڵى پاڵەوان دەگێڕن، بێ پشوو وەرگرتن لەکارى بەردەوامدان و تەنها دەتوانن لەشوێنى کارەکانیانەوە سەرخەوێک بشکێنن.\nڕۆژنامەى بیبۆڵزدەیلى حکومەتى چین، چەند وێنەیەکى کاریگەرى ژمارەیەک لە پزیشکان و کارمەندان و پەرستارانى نەخۆشخانەیەکی وڵاتەکەی بڵاوکردەوە، کە لەدۆخێکى سەختى کارکردندان بۆ چارەسەرکردنى نەخۆشانی توشبوو بە کۆرۆنا.\nڕۆژنامەکە دەشڵێت، ڕەنگە نەکات و نە هیچ شوێنێکیش هەبێت بۆ خەوتن، ئەوانەى دەمامکى پزیشکى و جلى پزیشکیان لەبەرکردووە لەناو نەخۆشخانەکەدا تەنها دەتوانن سەرخەوێکى زۆر ناڕەحەت بشکێنن، بەشێک لەپزیشکەکان لە شەکەتى و ماندووبوندا هەروەها بەهۆى پابەندبوون و دڵسۆزیان بۆ ئەرکەکەیان نەخۆشخانەکە جێناهێڵن و لەسەر کورسی و هۆڵى تاقیگەکان سەرخەو دەشکێنن.\nڕۆژنامەکە لەسەر وێنەکان نوسیویەتی: ” ئەمە ئەو تیمە پزیشکیەن کە لەپێناو سەلامەتى ئێمەدا دەجەنگن و ئەو ڤایرۆسە دەکوژن کە هەڕەشەیە بۆ سەر هەموومان “.\nبیبۆڵزدەیلى ئاماژەی بەوەکردووە، ئەو تیمە پزیشکییە ئەوەیان پێخۆشە کاروبارەکان بەپاکى و بەرێکو پێکیەوە بەرێوەبچن، بۆیە بۆ سەرخەوشکاندن پەنا دەبەنە بەر ئەو شوێنانە و خۆشیان ماسکى پزیشکى دەپۆشن و بەوپەڕى دڵسۆزییەوە ڕووبەڕووى ڤایرۆسەکە و چارەسەرکردنى توشبووان دەبنەوە.\nڤایرۆسی کۆرۆنا ئەو نەخۆشییە کوشندەیەیە کە لە کۆتایی ساڵی ڕابردوو لە شای ووهانی وڵاتی چین بڵاوبووەوە و بەگوێرەی دوایین ئامار، تائێستا 361 کەس بەهۆی ڤایرۆسەکەوە گیانیان لەدەستداوە و زیاتر لە 17 هەزار کەسیش گیرۆدەی ڤایرۆسەکە بوون، جگە لەوەی ڤایرۆسەکە گەیشتووەتە 27 وڵاتی دیکەی جیهان.\n08:43 دوو شه‌ممه 02 ئادار 2020


ڕێژی پەناخواز زۆر کەمیکردووە - Radio Sweden Kurdish - رادیۆی سوید Radyoya Swêdê | Sveriges Radio\nحکومەت لەکەمکرندنەوەی کۆچبەراندا ئامانجی خۆی پێکاوە\nبڵاو کرایه‌وه torsdag 17 december 2015 kl 10.20\nڕێژەی ئەو پەناخوازانەی ڕوو لەسوید دەکەن بەئاستێکی بەرچاو کەمیکردووە.\nلەمانگی یانزەدا ڕێژەی ئەو پەناخوازانەی ڕوو لەسوید دەکەن بەکۆی ٢/٣ کەمیکردووە. هاوکات ئەمڕۆ چاوەڕوان دەکرێت کە حکومەت بڕیار لەسەر پێشنیازی تایبەت بەبەردەوام بوونی کۆنترۆڵکردنی ناسنامە لەکاتی گەشتکردندا بدات، ئەگەر ئەم پێشنیازە پەسەند بکرێت ئەوان چاوەڕواندەکرێت کە ڕێژەی ئەو پەناخوازانەی ڕوو لەسوید دەکەن لەکەمکردن بەردەوامبێت.\nلەمانگی دەیی ئەمساڵ هەفتانە لە نێوان ٨٠٠٠ بۆ ١٠٠٠٠ پەناخواز ڕوویان لەسوید دەکردوو داخوازینامەی پەناخوازیان لەلای دەزگایی کۆچی سوید تۆمار دەکرد. بەڵام لەم چەند هەفتەیی دوایدا هەفتانە ئەو ڕێژەیە کەمیکرد و نزیکەی ٣٠٠٠ پەناخواز هاتوونەتە سوید.\nجێگەی باسە کە هەر لەمانگی یانزەی ئەمساڵدا بوو کە حکومەت بڕیاریدا بەسەر ئەو کۆمپانیا گەشتیاریانەی کە گەشتیار بەئۆتۆبووس، شەمەندەفەر و کەشتی نەفەرهەڵگڕ بۆ سوید دەهێنن، ئەو کەسانەی ناسنامەیان پێنیە مافی گەشتکردنیان بۆ نێو سوید پێ نەدەن.\nبەپێی دەزگایی کۆچی سوید نزیکەی نیوەی ئەو کۆچبەرانەی ئەمڕۆ ڕوو لەسوید دەکەن ناسنامە یان بەڵگەنامەیان پێ نییە. لەم ڕانگەشەوە ڕێگەیان پێنادرێت کە بێنە نێو خاکی سویدەوە. ئەمەش ئامانجی حکومەت بووە کە ڕێژەی پەناخوازان کەم بکاتەوە.


شادان قادر 19/02/2020 - 22:59 بڵاوکراوەتەوە لە كوردستان\nوەزارەتی ئەوقاف و کاروباری ئایینی حکوومەتی هەرێمی کوردستان ئاشکرای دەکات، بۆ وەرزی حەجی ئەمساڵ ٤٨٠٠ ھاووڵاتی ھەرێمی کوردستان ناویان بۆ حەج دەرچووە و تا ئێستاش پشکی زیادە بۆ ھەرێمی کوردستان دیارینەکراوە.\nنەبەز ئیسماعیل، گوتەبێژی وەزارەتی ئەوقاف و کاروباری ئاینی حکوومەتی هەرێمی کوردستان بە (باسنیوز) ی ڕاگەیاند: "ئامادەکارییەکان بۆ وەرزی حەجکردنی ئەمساڵ دەستی پێکردووە و بۆ وەرزی حەجی ئەمساڵ ٤٨٠٠ ھاووڵاتیی ھەرێمی کوردستان ناویان بۆ حەج دەرچووە و تا ئێستاش پشکی زیادە کە بە حەجی بازرگانی ناو دەبرێت بۆ ھەرێمی کوردستان دیارینەکراوە".\nگوتیشی: "دوای ئەوەی تیروپشک بۆ ناوی حاجیان ئەنجامدرا، ئێستا چاوەڕێی دەستەی باڵای عێراقی دەکەین کە ئاگادارمان بکاتەوە بۆ ئەوەی بزانین نرخی حەج بۆ ئەمساڵ چەندە، چونکە نرخی حەجکردن لە سەرتاسەری عێراقدا یەک نرخە و هەرکاتێک بڕیارەکە بۆ ئێمە هات دەست دەکەین بە مامەڵەی هاووڵاتیان، بۆیە لێرەوە داوا لەو هاووڵاتیانە دەکەین کە ناویان بۆ حەج دەرچووە نرخی حەج و پاسپۆرت و پێداویستیەکانیان ئامادە بکەن بۆئەوەی هەرکاتێک داوامان کرد بێن و مامەڵەکانیان تەواو بکەن".\nگوتیشی: "شاندێکی تایبەتمان لە وڵاتی سعوودییە ئامادەیە بەمەبەستی دابینکردنی شوێنی حەوانەوەی حاجیان و پێداویستی پزیشکی و هاتوچۆ، بۆ ئەوەی بتوانین گەشتێکی گونجاو بۆ حاجیان ڕێک بخەین".